
Parlamentul României

Camera Deputaţilor
	COMISIA PENTRU ADMINISTRAŢIE PUBLICĂ,

AMENAJAREA TERITORIULUI ŞI ECHILIBRU ECOLOGIC 


	Bucureşti,
	  26.04.2011

	Nr.
	  26/1768




Către,

BIROUL PERMANENT AL

 CAMEREI DEPUTAŢILOR


Vă înaintăm, alăturat, raportul asupra propunerii legislative pentru modificarea art.19 alin.1 lit.e din Legea nr.340/2004 privind prefectul şi instituţia prefectului, trimisă comisiei pentru examinare pe fond, cu adresa nr. Pl.x 775 din 30 noiembrie 2010.

PREŞEDINTE,

Sulfina BARBU

Comisia pentru administraţie publică, amenajarea teritoriului şi echilibru ecologic

Telefon: 414-1125, 414-1126; Fax: 314.69.34; e-mail: cp06@cdep.ro

Parlamentul României

Camera Deputaţilor
COMISIA PENTRU ADMINISTRAŢIE PUBLICĂ,

AMENAJAREA TERITORIULUI ŞI ECHILIBRU ECOLOGIC
	Bucureşti,
	26.04.2011

	Nr.
	26/1768


R A P O R T      

asupra propunerii legislative  pentru modificarea art.19 alin.1 lit.e din Legea nr.340/2004 privind prefectul şi instituţia prefectului


În conformitate cu prevederile art.95 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic a fost sesizată, prin adresa nr. Pl.x 775 din 29 noiembrie 2010, cu dezbaterea pe fond, în procedură obişnuită, a propunerii legislative pentru modificarea art.19 alin.1 lit.e din Legea nr.340/2004 privind prefectul şi instituţia prefectului.

Conform dispoziţiilor art.75 din Constituţia României, republicată şi ale art. 92 alin. (9) pct.2 din Regulamentul Camerei Deputaţilor, republicat, Camera Deputaţilor este Cameră decizională.


Senatul, în calitate de primă Cameră sesizată, a respins propunerea legislativă, în şedinţa din 23 noiembrie 2010.


Guvernul nu susţine adoptarea propunerii legislative (nr.2208/DPSG/20.08.2010).


Consiliul Legislativ, prin avizul nr. 900 din 13.07.2010, a avizat favorabil propunerea legislativă.


Propunerea legislativă are ca obiect de reglementare modificarea art.19 alin.l lit.e) din Legea nr.340/2004 privind prefectul şi instituţia prefectului, republicată, cu modificările şi completările ulterioare, în sensul obligării prefectului ca, în cazul în care va ataca în faţa instanţei de contencios administrativ actul administrativ considerat nelegal să solicite autorităţii emitente, motivat, cu cel puţin 10 zile înaintea introducerii acţiunii, reanalizarea actului socotit nelegal în vederea modificării sau, după caz, a revocării lui.

Membrii Comisiei pentru administraţie publică, amenajarea teritoriului şi echilibru ecologic au examinat propunerea legislativă sus menţionată, în şedinţa din 12 aprilie 2011.

La lucrările comisiei au fost prezenţi 30 deputaţi, din totalul de 31 membri ai comisiei.

În urma examinării intervenţiei legislative şi a opiniilor exprimate de către membrii Comisiei, s-a hotărât, cu majoritate de voturi (13 voturi pentru şi 3 voturi împotrivă), să se supună plenului Camerei Deputaţilor, aprobarea propunerii legislative pentru modificarea art.19 alin.1 lit.e din Legea nr.340/2004 privind prefectul şi instituţia prefectului, cu amendamente admise care sunt redate în anexa la prezentul raport.

În raport de obiectul şi conţinutul reglementării,  propunerea legislativă face parte din categoria legilor organice.

	PREŞEDINTE,
	SECRETAR,

	Sulfina BARBU
	Gheorghe CIOCAN


Consilier, Sofia CHELARU

Anexă

AMENDAMENTE ADMISE

În urma dezbaterilor, Comisia propune adoptarea propunerii legislative cu următoarele amendamente:

	Nr.

crt.
	Text iniţial
	Text 

propunere legislativă
	Text amendament

(autorul amendamentului
	Motivare

	1.
	
	LEGE

pentru modificarea art.19 alin.(1) lit. e) din Legea nr.340/2004 privind prefectul şi instituţia prefectului
	LEGE

pentru modificarea art. 19    alin. (1) lit. e) din Legea               nr. 340/2004 privind prefectul şi instituţia prefectului, şi pentru modificarea art. 3 alin. (1) din Legea contenciosului administrativ nr.554/2004

	Tehnică legislativă

	2.
	
	Art. I – Articolul 19 alin.(1) lit. e) din Legea nr.340/2004 privind prefectul şi instituţia prefectului, republicată în Monitorul Oficial al României, Partea I, nr.225 din 24 martie 2008, cu modificările şi completările ulterioare, se modifică după cum urmează:
	„Art. I – La articolul 19      alin. (1) din Legea nr.340/2004 privind prefectul şi instituţia prefectului, republicată în Monitorul Oficial al României, Partea I, nr.225 din 24 martie 2008, cu modificările şi completările ulterioare, litera  e) se modifică şi va avea următorul cuprins:
	Tehnică legislativă


	3.
	Art. 19. - (1) În calitate de reprezentant al Guvernului, prefectul îndeplineşte următoarele atribuţii principale: 

e) verifică legalitatea actelor administrative ale consiliului judeţean, ale consiliului local sau ale primarului;
	(1) La alineatul (1) litera e va avea următorul cuprins:
„e) verifică legalitatea actelor administrative ale consiliului judeţean, ale consiliului local sau ale primarului în termen de 30 de zile de la comunicarea actului administrativ. Prefectul poate ataca în faţa instanţei de contencios administrativ actul administrative considerat nelegal în termen de 30 de zile de la comunicarea acestuia cu obligaţia de a solicita motivat, autorităţii emitente, cu cel puţin 10 zile înaintea introducerii acţiunii, reanalizarea actului socotit nelegal în vederea modificării, sau după caz revocării lui.”
	„e) verifică legalitatea actelor administrative ale consiliului judeţean, ale consiliului local sau ale primarului, în termen de 45 de zile de la comunicarea actului administrativ. Prefectul poate ataca în faţa instanţei de contencios administrativ actul administrativ considerat nelegal în termen de 45 de zile de la comunicarea acestuia cu obligaţia de a solicita motivat, autorităţii emitente, cu cel puţin 15 zile înaintea introducerii acţiunii, reanalizarea actului socotit nelegal în vederea modificării, sau după caz revocării lui;”

Autor: 
Senator Trifon Belacurencu 

	

	4.
	__________________
	__________________
	Art. II.– La articolul 3 din Legea contenciosului administrativ nr. 554/2004, publicată în Monitorul Oficial al României, Partea I nr. 1.154 din 7 decembrie 2004, cu modificările şi completările ulterioare, alineatul (1) se modifică şi va avea următorul cuprins:
Autor: 

Senator Trifon Belacurencu

	

	5.
	
La articolul 3, alineatul (1) se modifică şi va avea următorul cuprins: 
"Art. 3. - (1) Prefectul poate ataca direct în faţa instanţei de contencios administrativ actele emise de autorităţile administraţiei publice locale, dacă le consideră nelegale; acţiunea se formulează în termenul prevăzut la art. 11 alin. (1), care începe să curgă de la momentul comunicării actului către prefect şi în condiţiile prevăzute de prezenta lege. Acţiunea introdusă de prefect este scutită de taxa de timbru." 

LEGE nr.262 din 19 iulie 2007pentru modificarea și completarea Legii contenciosului administrativ nr.554/2004
	__________________
	„Art. 3. - (1) Prefectul poate ataca direct în faţa instanţei de contencios administrativ actele emise de autorităţile administraţiei publice locale, dacă le consideră nelegale; acţiunea se formulează în termenul prevăzut la art. 19 alin. (1) lit. e) din Legea nr. 340/2004 privind prefectul şi instituţia prefectului, cu modificările şi completările ulterioare. Acţiunea introdusă de prefect este scutită de taxa de timbru."

Autor: 

Senator Trifon Belacurencu

	Trebuie făcută trimitere la termenul prevăzut la art.19 alin. (1) lit.e) din Legea nr.340/2004 privind prefectul şi instituţia prefectului


Consilier, Sofia CHELARU

